Δήμος Μαλακασίου

Ο Δήμος Μαλακασίου υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα την Παναγία.ΦΕΚ 244Α - 04/12/1997

Βρισκόταν στο βορειοδυτικό τμήμα του νομού και συνόρευε στα νότια με τον Δήμο Καστανιάς και την Κοινότητα Ασπροποτάμου, στα ανατολικά με τον Δήμο Καλαμπάκας και τον Δήμο Χασίων, στα βόρεια με τον Δήμο Γόργιανης του νομού Γρεβενών και στα δυτικά με τον Δήμο Μετσόβου και την Κοινότητα Μηλιάς του νομού Ιωαννίνων. Ήταν κατά βάση δήμος αγροτικός και ορεινός, εκτεινόμενος στις πλαγιές της Νότιας Πίνδου, σε μέσο σταθμικό υψομέτρου 823 μέτρων. Αποτελείτο από 5 δημοτικά διαμερίσματα (από το 2006 ονομάζονταν τοπικά διαμερίσματα) και 7 οικισμούς, καταλάμβανε έκταση 157,5 τ.χλμ. και είχε μόνιμο πληθυσμό 1.063 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Μαλακασίου ενσωματώθηκε στο νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Μαλακασίου ταυτίζονται με τα όρια της Δημοτικής Ενότητας Μαλακασίου του Δήμου Μετεώρων.

Ομώνυμος δήμος με έδρα την Παναγία είχε λειτουργήσει στην περιοχή και κατά τη χρονική περίοδο 1883-1912.ΦΕΚ 126Α - 02/04/1883ΦΕΚ 261Α - 31/08/1912

 Διοικητική διαίρεση 
Ο δήμος περιλάμβανε τα παρακάτω δημοτικά/τοπικά διαμερίσματα και οικισμούς:
+Δημοτικό/τοπικό διαμέρισμαΟικισμόςΜόνιμος 
πληθυσμός (2001)Παναγίαςη Παναγία348η Κουτσούφλιανη 
(τέως ο Πλατάνιστος)20Κορυδαλλούο Κορυδαλλός168Μαλακασίουτο Μαλακάσιον208Πεύκηςη Πεύκη151Τρυγόνοςη Τρυγών164η Ανάληψη4Δήμος Μαλακασίου1.063

 Δήμαρχοι 
Δήμαρχοι Μαλακασίου διετέλεσαν οι εξής:
+ΈτηΔήμαρχος1999-2002Μαλακασιώτης Χρήστος2002-20062007-2010Λιάτης Δημήτριος

Εξωτερικοί Σύνδεσμοι
Υπουργείο Εσωτερικών, δήμοι του σχεδίου Καποδίστριας 

Αναφορές

Π